CELEX: 32022D1029
Language: mt
Date: 2022-06-28 00:00:00
Title: Deċiżjoni ta’ Implimentazzjoni tal-Kummissjoni (UE) 2022/1029 tat-28 ta’ Ġunju 2022 li temenda d-Deċiżjoni ta’ Implimentazzjoni (UE) 2019/919 fir-rigward tal-istandards armonizzati għad-data prinċipali għall-inġenji żgħar, is-sistemi ta’ propulsjoni ta’ gass likwifikat miż-żejt għad-dgħajjes, jottijiet u inġenji tal-ilma oħra, u d-determinazzjoni tal-klassifikazzjoni tal-potenza massima tal-propulsjoni bl-użu tal-veloċità tal-immanuvrar għall-inġenji b’tul tal-buq ta’ bejn 8 m u 24 m (Test b’rilevanza għaż-ŻEE)

29.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 172/25
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2022/1029
         tat-28 ta’ Ġunju 2022
         li temenda d-Deċiżjoni ta’ Implimentazzjoni (UE) 2019/919 fir-rigward tal-istandards armonizzati għad-data prinċipali għall-inġenji żgħar, is-sistemi ta’ propulsjoni ta’ gass likwifikat miż-żejt għad-dgħajjes, jottijiet u inġenji tal-ilma oħra, u d-determinazzjoni tal-klassifikazzjoni tal-potenza massima tal-propulsjoni bl-użu tal-veloċità tal-immanuvrar għall-inġenji b’tul tal-buq ta’ bejn 8 m u 24 m
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Billi:
         
                     (1)
                  
                  
                     F’konformità mal-Artikolu 14 tad-Direttiva 2013/53/UE tal-Parlament Ewropew u tal-Kunsill (2), il-prodotti li jkunu konformi ma’ standards armonizzati jew ma’ partijiet minnhom, li r-referenzi tagħhom ikunu ġew ippubblikati f’Il-Ġurnal Uffiċjali tal-Unjoni Ewropea, huma preżunti konformi mar-rekwiżiti koperti minn dawk l-istandards jew minn partijiet minnhom, stabbiliti fl-Artikolu 4(1) tad-Direttiva 2013/53/UE u fl-Anness I ta’ dik id-Direttiva.
                  
               
                     (2)
                  
                  
                     Permezz tad-Deċiżjoni ta’ Implimentazzjoni C(2015) 8736 (3), il-Kummissjoni talbet lill-Kumitat Ewropew għall-Istandardizzazzjoni (CEN) u lill-Kumitat Ewropew għall-Istandardizzazzjoni Elettroteknika (Cenelec) għall-abbozzar u għar-reviżjoni tal-istandards armonizzati b’appoġġ għad-Direttiva 2013/53/UE li tindirizza rekwiżiti essenzjali aktar stretti stabbiliti fl-Artikolu 4(1) tad-Direttiva 2013/53/UE u fl-Anness I ta’ dik id-Direttiva, meta mqabbla mad-Direttiva 94/25/KE tal-Parlament Ewropew u tal-Kunsill (4) li ġiet imħassra.
                  
               
                     (3)
                  
                  
                     Bid-Deċiżjoni ta’ Implimentazzjoni C(2015) 8736, is-CEN u s-Cenelec intalbu wkoll jirrevedu standards li r-referenzi tagħhom ġew ippubblikati permezz tal-Komunikazzjoni tal-Kummissjoni 2015/C 087/01 (5).
                  
               
                     (4)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2015) 8736, is-CEN irreveda l-istandard armonizzat EN ISO 8666:2018 dwar id-data prinċipali għall-inġenji żgħar, li r-referenza tiegħu hija inkluża fl-Anness I tad-Deċiżjoni ta’ Implimentazzjoni tal-Kummissjoni (UE) 2019/919 (6). Dan irriżulta fl-adozzjoni tal-istandard armonizzat EN ISO 8666:2020 u l-emenda tiegħu EN ISO 8666:2020/A11:2021 dwar id-definizzjonijiet tad-dimensjonijiet ewlenin u d-data relatata, l-ispeċifikazzjonijiet tal-massa u l-kundizzjonijiet tat-tagħbija għal inġenji żgħar.
                  
               
                     (5)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2015) 8736, is-CEN irreveda l-istandard armonizzat EN 15609:2012 dwar ir-rekwiżiti tal-installazzjoni għas-sistemi ta’ propulsjoni ta’ gass likwifikat miż-żejt għad-dgħajjes, jottijiet u inġenji tal-ilma oħra, ippubblikat permezz tal-Komunikazzjoni 2015/C 087/01. Dan irriżulta fl-adozzjoni tal-istandard armonizzat EN 15609:2021.
                  
               
                     (6)
                  
                  
                     Abbażi tat-talba stabbilita fid-Deċiżjoni ta’ Implimentazzjoni C(2015) 8736, is-CEN abbozza wkoll l-istandard armonizzat EN ISO 11592-2:2021 dwar id-determinazzjoni tal-klassifikazzjoni tal-potenza massima tal-propulsjoni bl-użu tal-veloċità tal-immanuvrar għall-inġenji b’tul ta’ buq ta’ bejn 8 m u 24 m.
                  
               
                     (7)
                  
                  
                     Il-Kummissjoni, flimkien mas-CEN, ivvalutat jekk dawk l-istandards armonizzati jikkonformawx mat-talba stabbilita fid-Deċiżjoni ta’ Implimentazzjoni C(2015) 8736.
                  
               
                     (8)
                  
                  
                     L-istandards EN 15609:2021, EN ISO 11592-2:2021 u EN ISO 8666:2020 kif emendati bl-istandard EN ISO 8666:2020/A11:2021 jissodisfaw ir-rekwiżiti li għandhom l-għan li jkopru u li huma stabbiliti fl-Artikolu 4(1) tad-Direttiva 2013/53/UE, kif ukoll fil-Parti A tal-Anness I ta’ dik id-Direttiva. Għalhekk jixraq li r-referenza ta’ dawk l-istandards tiġi ppubblikata f’Il-Ġurnal Uffiċjali tal-Unjoni Ewropea.
                  
               
                     (9)
                  
                  
                     L-istandard EN 15609:2021 għandu jissostitwixxi l-istandard EN 15609:2012. L-istandard EN ISO 8666:2020 kif emendat bl-istandard EN ISO 8666:2020/A11:2021 għandu jissostitwixxi l-istandard EN ISO 8666:2018.
                  
               
                     (10)
                  
                  
                     Għalhekk, jeħtieġ li r-referenzi tal-istandards armonizzati EN 15609:2012 u EN ISO 8666:2018 jiġu rtirati minn Il-Ġurnal Uffiċjali tal-Unjoni Ewropea.
                  
               
                     (11)
                  
                  
                     Sabiex il-manifatturi jingħataw biżżejjed żmien biex jadattaw il-prodotti tagħhom għall-verżjonijiet riveduti u emendati tal-istandards armonizzati EN 15609:2012 u EN ISO 8666:2018, jeħtieġ li l-irtirar tar-referenzi ta’ dawk l-istandards jiġi differit.
                  
               
                     (12)
                  
                  
                     L-Anness I tad-Deċiżjoni ta’ Implimentazzjoni (UE) 2019/919 jelenka r-referenzi tal-istandards armonizzati abbozzati b’appoġġ għad-Direttiva 2013/53/UE. Ir-referenzi tal-istandards armonizzati EN 15609:2021, EN ISO 8666:2020 u l-emenda tiegħu EN ISO 8666:2020/A11:2021, u EN ISO 11592-2:2021 jenħtieġ li jiġu inklużi f’dak l-Anness. Huwa xieraq ukoll li titħassar ir-referenza tal-istandard armonizzat EN ISO 8666:2018 mill-Anness I tad-Deċiżjoni ta’ Implimentazzjoni (UE) 2019/919.
                  
               
                     (13)
                  
                  
                     L-Anness II tad-Deċiżjoni ta’ Implimentazzjoni (UE) 2019/919 jelenka r-referenzi tal-istandards armonizzati abbozzati b’appoġġ għad-Direttiva 2013/53/UE rtirati mis-serje C ta’ Il-Ġurnal Uffiċjali tal-Unjoni Ewropea. Ir-referenzi tal-istandard armonizzat EN ISO 15609:2012 jenħtieġ li jiġu inklużi f’dak l-Anness.
                  
               
                     (14)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2019/919 tiġi emendata skont dan.
                  
               
                     (15)
                  
                  
                     Il-konformità ma’ standard armonizzat tikkonferixxi preżunzjoni ta’ konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tar-referenza ta’ tali standard f’Il-Ġurnal Uffiċjali tal-Unjoni Ewropea. Għalhekk, jenħtieġ li din id-Deċiżjoni tidħol fis-seħħ fid-data tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni ta’ Implimentazzjoni (UE) 2019/919 hija emendata kif ġej:
            
                        (1)
                     
                     
                        l-Anness I huwa emendat f’konformità mal-Anness I ta’ din id-Deċiżjoni;
                     
                  
                        (2)
                     
                     
                        l-Anness II huwa emendat f’konformità mal-Anness II ta’ din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            Il-punt (1) tal-Anness I għandu japplika mid-29 ta’ Diċembru 2023.
         
         
            Magħmul fi Brussell, it-28 ta’ Ġunju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12.
         
            (2)  Id-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE (ĠU L 354, 28.12.2013, p. 90).
         
            (3)  Id-Deċiżjoni ta’ Implimentazzjoni tal-Kummissjoni C(2015) 8736 tal-15 ta’ Diċembru 2015 fuq talba ta’ standardizzazzjoni lill-Kumitat Ewropew għall-Istandardizzazzjoni u lill-Kumitat Ewropew għall-Istandardizzazzjoni Elettroteknika dwar id-dgħajjes li jintużaw għar-rikreazzjoni u l-inġenji tal-ilma personali b’appoġġ għad-Direttiva 2013/53/UE tal-Parlament Ewropew u tal-Kunsill tal-20 ta’ Novembru 2013 dwar id-dgħajjes li jintużaw għar-rikreazzjoni u l-inġenji tal-ilma personali u li tħassar id-Direttiva 94/25/KE.
         
            (4)  Id-Direttiva 94/25/KE tal-Parlament Ewropew u tal-Kunsill tas-16 ta’ Ġunju 1994 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi tal-Istati Membri li għandhom x’jaqsmu mad-dgħajjes illi jintużaw għar-rikreazzjoni (ĠU L 164, 30.6.1994, p. 15).
         
            (5)  Il-Komunikazzjoni tal-Kummissjoni fil-qafas tal-implimentazzjoni tad-Direttiva 94/25/KE tal-Parlament Ewropew u tal-Kunsill tas-16 ta’ Ġunju 1994 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi tal-Istati Membri li għandhom x’jaqsmu mad-dgħajjes illi jintużaw għar-rikreazzjoni (Pubblikazzjoni ta’ titoli u referenzi ta’ standards armonizzati skont il-leġiżlazzjoni tal-Unjoni dwar l-armonizzazzjoni) (ĠU C 87, 13.3.2015, p. 1).
         
            (6)  Id-Deċiżjoni ta’ Implimentazzjoni tal-Kummissjoni (UE) 2019/919 tal-4 ta’ Ġunju 2019 dwar l-istandards armonizzati għall-inġenji li jintużaw għar-rikreazzjoni u għall-inġenji tal-ilma personali abbozzati b’appoġġ għad-Direttiva 2013/53/UE tal-Parlament Ewropew u tal-Kunsill (ĠU L 146, 5.6.2019, p. 106).
      
      
         
            ANNESS I
            L-Anness I huwa emendat kif ġej:
            
                        (1)
                     
                     
                        titħassar l-annotazzjoni 7;
                     
                  
                        (2)
                     
                     
                        jiżdiedu l-annotazzjonijiet li ġejjin:
                        
                                    Nru
                                 
                                 
                                    Referenza tal-istandard
                                 
                              
                                    “45.
                                 
                                 
                                    EN ISO 8666:2020
                                 
                              
                                     
                                 
                                 
                                    Inġenji żgħar - Data prinċipali
                                    EN ISO 8666:2020/A11:2021
                                 
                              
                                    46.
                                 
                                 
                                    EN 15609:2021
                                 
                              
                                     
                                 
                                 
                                    Tagħmir u aċċessorji tal-LPG – Sistemi ta’ propulsjoni tal-LPG għad-dgħajjes, jottijiet u inġenji tal-ilmaoħrajn – rekwiżiti tal-installazzjoni
                                 
                              
                                    47.
                                 
                                 
                                    EN ISO 11592-2:2021
                                 
                              
                                     
                                 
                                 
                                    Inġenji żgħar – Determinazzjoni tal-klassifikazzjoni tal-potenza massima tal-propulsjoni bl-użu tal-veloċità tal-immanuvrar – Parti 2: Inġenji b’tul ta’ buq ta’ bejn 8 m u 24 m”.
                                 
                              
                  
      
      
         
            ANNESS II
            Fl-Anness II, tiżdied din l-annotazzjoni:
            
               
                           Nru
                        
                        
                           Referenza tal-istandard
                        
                        
                           Data tal-irtirar
                        
                     
                           “38.
                        
                        
                           EN 15609:2012
                           Tagħmir u aċċessorji tal-LPG - Sistemi ta’ propulsjoni tal-LPG għad-dgħajjes, jottijiet u inġenji oħra
                        
                        
                           id-29 ta’ Diċembru 2023”.